b'\n_START_ARTICLE_\nBrittil\xc3\xa4inen (kissa)\n_START_SECTION_\nLuonne\n_START_PARAGRAPH_\nTyypilliset brittil\xc3\xa4iset ovat rauhallisia ja hiljaisia, mutta kuitenkin m\xc3\xa4\xc3\xa4r\xc3\xa4tietoisia mets\xc3\xa4st\xc3\xa4ji\xc3\xa4. Brittil\xc3\xa4inen nauttii saadessaan ulkoilla, mutta sopeutuvaisena kissana se tyytyy my\xc3\xb6s sis\xc3\xa4kissan el\xc3\xa4m\xc3\xa4\xc3\xa4n, kunhan sille tarjotaan sopivasti virikkeit\xc3\xa4. Britit ovat maltillisia, itsevarmoja, vaatimattomia ja yst\xc3\xa4v\xc3\xa4llisi\xc3\xa4.\n_START_SECTION_\nHistoria\n_START_PARAGRAPH_\nBrittil\xc3\xa4inen lyhytkarva kehitettiin 1880-luvulla englantilaisista koti- ja maatiaiskissoista. 1950-luvulla rotu melkein katosi, mutta elpyi pian, sill\xc3\xa4 sitten jalostamiseen k\xc3\xa4ytettiin persialaisia. 1970-luvulla brittil\xc3\xa4isi\xc3\xa4 vietiin Yhdysvaltoihin, jossa rodusta tuli nopeasti suosittu. Brittikissa on nykyisin Britannian rekister\xc3\xb6idyist\xc3\xa4 rotukissoista kolmanneksi yleisin.\n_START_SECTION_\nMuuta\n_START_PARAGRAPH_\nNoin 40 prosenttia brittil\xc3\xa4isist\xc3\xa4 kuuluu veriryhm\xc3\xa4\xc3\xa4n B, joka on lyhytkarvaisilla kissoilla harvinainen. _NEWLINE_Sininen on brittikissojen suosituin v\xc3\xa4ri. Hyv\xc3\xa4ksyttyj\xc3\xa4 v\xc3\xa4rej\xc3\xa4 on toistasataa, mm. valkoinen, musta, suklaa, lila, creme, kilpikonna, punainen, shaded silver ja golden sek\xc3\xa4 naamiov\xc3\xa4rit (colourpoint). Brittil\xc3\xa4isi\xc3\xa4 on my\xc3\xb6s tabby-, t\xc3\xa4plik\xc3\xa4s- ja tiikerikuvioisia.'